Diari Oficial de la Generalitat Valenciana


Sumari del DOGV 4234, del 23-04-2002 (2002/3325)

Resolucions de la secretària general de la Conselleria de Justícia i Administracions Públiques, per les quals s'acorda la inscripció en el registre de Fundacions de la Comunitat Valenciana, de les següents entitats: Fundación Centro de Estudios Vicente Blasco Ibáñez Fundación de la Comunidad Valenciana; Fundació Societat i Progrés de la Comunitat Valenciana; i Fundación Tutelar Santa Maria de El Puig de la Comunidad Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3325


Data del document
:   25-03-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Resolucions de la secretària general de la Conselleria de Justícia i Administracions Públiques, per les quals s'acorda la inscripció en el registre de Fundacions de la Comunitat Valenciana, de les següents entitats: Fundación Centro de Estudios Vicente Blasco Ibáñez Fundación de la Comunidad Valenciana; Fundació Societat i Progrés de la Comunitat Valenciana; i Fundación Tutelar Santa Maria de El Puig de la Comunidad Valenciana. [2002/3325]
  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en el que s'estableix com a funció específica del Protectorat el ?donar publicitat a l'existència i activitats de les fundacions?, s'indica el següent:
  
Primer
  
Que per Resolució de data 8 de gener del 2002, de la Il·lma. Senyora Secretària General de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, a la ?Fundación Centro de Estudis Vicente Blasco Ibáñez Fundación de la Comunidad Valenciana?, i classificar-la de caràcter cultural.
  
Segons l'article 6 dels seus estatuts la Fundació té per objecte el foment de l'estudi i la difusió de l'obra i de la personalitat de Vicente Blasco Ibáñez. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà, fonamentalment, a través d'alguna de les formes següents d'actuació: a) Mitjançant l'establiment d'un fons bibliogràfic, documental i museogràfic relatiu a la figura i l'obra de Vicente Blasco Ibáñez. b) Mitjançant la convocatòria de premis destinats a la realització de treballs d'investigació, així com la concessió d'ajudes per a l'elaboració i publicació d'aquest tipus de treballs. c) Mitjançant la celebració d'intercanvis, cursos, congressos, conferències, exposicions, etc. d) Mitjançant la col·laboració, tant a nivell nacional com internacional, amb entitats que perseguisquen fins semblants als d'aquesta Fundació.
  
Segons l'article 7 dels estatuts, seran potencials beneficiaris de la Fundació, la totalitat dels habitants de la Comunitat Valenciana, així com els investigadors i estudiosos, independentment de la seua procedència i nacionalitat. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el patronat que són legítims creditors dels mateixos, d'acord amb les bases, normes o regles que establisca a l'efecte
  
Segon
  
Que mitjançant Resolució de 13 de febrer del 2002, de la Il·lma. Senyora Secretària General de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana a la ?Fundació Societat i Progres de la Comunitat Valenciana?, i classificar-la de caràcter cultural.
  
D'acord a l'article 6 dels estatuts, la Fundació té per objecte:
  
(Promoure tot tipus d'iniciatives tendents a l'elaboració d'estudis i anàlisi de caràcter sociològic, econòmic, cultural, jurídic, laboral i de qualsevol altra matèria que afecte a l'interès social general dels valencians des d'una òptica progressista. (L'establiment de relacions de cooperació i col·laboració amb tota classe d'institucions públiques i privades; locals, autonòmiques, nacionals i transnacionals, en tot allò que puga contribuir al desenvolupament dels fins de la Fundació. (Formar i preparar preferentment als afiliats i simpatitzants del pspv-psoe, en totes aquelles matèries que per la seua acció política es consideren convenients. Així mateix, a petició d'altres organitzacions progressistes es podrà estendre l'acció formativa als membres d'estes. (L'elaboració d'un arxiu i un fons documental ampli així com bibliogràfic que afecte als temes assenyalats en els apartats anteriors, i especialment els que facen referència a la història i activitat del pspv-psoe. (Realitzar, promoure i organitzar cursos, seminaris, conferències, congressos i, en general, tot tipus d'activitats vinculades a la seua finalitat. (L'edició i difusió de materials i publicacions vinculades als seus fins. (El finançament d'estudis emmarcats en les matèries relacionades amb els seus objectius. (Promoure la realització d'estudis i treballs que possibiliten conèixer les necessitats actuals i de futur respecte a qüestions d'interès de la societat valenciana.
  
La Fundació projectarà i realitzarà la seua activitat amb plena llibertat dins del marc dels seus fins i sempre amb subordinació al programa d'activitats aprovat pel Patronat.
  
La Fundació dirigirà les seues activitats les seues activitats amb criteris d'imparcialitat i no discriminació a aquells col·lectius i persones, que per a cada cas acorde el Patronat. L'atorgament dels citats beneficis s'adoptarà en tot cas amb criteris d'imparcialitat, objectivitat i no discriminació, sempre d'acord amb les bases, normes o regles que el Patronat establisca a l'efecte.
  
Tercer
  
Que per Resolució de data 1 de març del 2002, de la Senyora Secretària General de la Conselleria de Justícia i Administracions Públiques, es va acordar inscriure en el registre de Fundacions de la Comunitat Valenciana, a la ?Fundación Tutelar Santa Maria del Puig de la Comunitat Valenciana?, i classificar-la de caràcter benèfica.
  
Segons l'article 7è dels seus estatuts la Fundació té com a fins: a) D'acord amb el que disposa l'article 242 del Codi Civil espanyol la tutela de les persones majors, especialment ancians, incapacitats i menors que es troben en situació de desemparament, i la protecció de les seues persones i béns. b) El cuidat de persones que es troben en situació de desemparament o incapacitat declarada o no judicialment.
  
Per al compliment dels dits fins la Fundació desenvoluparà les següents activitats: a) La informació i assessorament a familiars o altres persones interessades sobre la incapacitació i la tutela. b) La col·laboració amb els familiars en la tramitació de la incapacitat i tutela dels seus parents, la realització dels dits tràmits de persones sense familiars que s'ocupen d'això. c) L'exercici de la tutela de les persones la guarda de les quals li haja sigut encomanada. d) L'atenció directa o a través d'altres persones o entitats de persones que es troben en les circumstàncies previstes en l'apartat b) de descripció de fins.
  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació podran ser retribuïdes en la forma legalment procedent.
  
Segons l'article 8è dels estatuts, seran potencials beneficiaris de la Fundació, els menors i incapacitats que es troben en la situació que es descriu en els fins.
  
La Fundació atorgarà els seus beneficis a les persones que reunint les condicions expressades anteriorment estime el Patronat que són legítims creditors dels mateixos, davall els criteris democràtics d'objectivitat, imparcialitat i no discriminació.